
Generalitat de Catalunya
Departament de Justícia,
Drets i Memòria

PLEC DE CLÀUSULES REGULADORES D’AQUESTA LICITACIÓ

CONTRACTE BASAT EN L’ACORD MARC D’OBRES I SERVEIS PER A LA REALITZACIÓ DE TREBALLS DE MUNTATGE I DESMUNTATGE D’ESTAND A LA FIRA MUNICIPÀLIA, A LLEIDA                                        Expedient nº CB SR 0281/2023

	A
	Règim jurídic: Contracte basat en l’Acord Marc PO SR 0003/2017 per a la prestació del suport tècnic, logístic i humà per a la realització d’obres i instal·lacions diverses en la rehabilitació d’espais, manteniment d’aquests i serveis diversos a les empreses mitjançant la contractació d’interns de Centres Penitenciaris o persones sotmeses a mesures judicials, amb el doble objectiu de complir amb els encàrrecs rebuts per CIRE i d’implementació de polítiques de reinserció social i prevenció de la delinqüència, mitjançant contractes de serveis basats subjecte a:
· Plec de clàusules administratives i Plec de prescripcions tècniques d’aquesta licitació i els plecs que regeixen l’Acord Marc originari.
· A la Llei 9/2017, de 8 de novembre, de Contractes del Sector Públic.

	B
	Objecte i dades bàsiques del contracte: L’objecte d’aquest contracte basat és la instal·lació de l’estand que ha d’utilitzar l’Administració de la Generalitat de Catalunya al Saló Municipalia que tindrà lloc a la Fira de Lleida entre els dies 17 i 19 d’octubre de 2023. El material de l’estand es troba a les dependències del Departament d’Agricultura de Lleida, carrer Oriol Martorell, 2, 25005 Lleida. 

El servei inclou el seu trasllat des d’on es troba, fins a la Fira de Lleida, el seu muntatge, subministrament de material necessari per al seu ús aquest any 2023, manteniment durant la Fira, desmuntatge i trasllat al seu lloc d’origen, tot això segons les prescripcions tècniques, annexos, amidaments i imatges que s’adjunten en la licitació d’aquesta contractació basada. 

En aquesta contractació basada, i donada la informació que es facilita en arxius adjunts, no es considera necessària una visita a les instal·lacions en la que s’han de realitzar els treballs.

El nombre de persones que s’han de contractar entre persones sotmeses a mesures judicials en la CATEGORIA DE PEÓ serà l’ofertada pel licitador en aquesta contractació derivada i com a mínim serà de 1 persona. L’import mínim a percebre per aquest personal serà el mínim vigent en la data i localitat on s’hagin de prestar els serveis que per cada categoria professional marqui el corresponent conveni col·lectiu que sigui d’aplicació en funció de les tasques a realitzar  el qual serà abonat per l’empresa adjudicatària a l’igual que les corresponents quotes a la Seguretat Social.

Subcontractació i Nivell de subcontractació: En aquest contracte basat no hi ha límits a la possible subcontractació, segons regula l’article 215 de la LCSP.  Si l’empresa adjudicatària del contracte basat té intenció de subcontractar el contracte o alguna part d’ell, el nombre de subcontractacions permeses és de: 1 subcontractació.

En l’Annex número 3 (Model d’oferta econòmica dels contractes basats) s’oferirà:
- L’import total dels treballs.
- El nombre de persones sotmeses a mesures judicials a contractar.
- El sou brut mensual a percebre per cadascun dels treballadors.
El  lloc de prestació del servei serà al saló Municipalia, a la Fira de Lleida, a l’Avinguda del President Josep Tarradelles, s/n.

Durada del contracte: El contracte tindrà una durada màxima de 13 dies naturals, compresos entre els dies 12 d’octubre de 2023 (data en que es poden iniciar els treballs de preparació) i el dia 24 d’octubre de 2023 (data màxima per haver realitzat el desmuntatge total i retirada de residus).

Pròrrogues: No es preveuen.

De conformitat amb l’article 29.2 de la LCSP, en cas d’acordar-se la pròrroga, aquesta esdevindrà obligatòria per al contractista i la seva manca no donarà dret per si mateixa a cap indemnització.
Pròrrogues excepcionals: Es podrà prorrogar excepcionalment el contracte (art. 29.4 in fine), i per motius d’interès públic, fins l’entrada en vigor d’un nou contracte i sempre que l’expedient de contractació d’aquest hagués estat iniciat amb anterioritat. Aquesta pròrroga excepcional en cap cas podrà superar els 9 mesos.

La data prevista d’inici de la prestació del servei serà el proper dia 12 d’octubre de 2023, una vegada rebuda l’ordre d’inici per part de CIRE.

Responsable del contracte: La persona responsable d’aquest contracte basat és el senyor Israel Garcia Nadal.

Maquinària i eines necessàries: 
Les eines mínimes necessàries per la prestació del servei es relacionen en l’Annex número 1 d’aquest quadre de característiques.

L’empresa adjudicatària haurà de subministrar a les persones contractades els Equips de Protecció Individual (EPI’s) necessaris per les feines a realitzar així com donar als operaris destinats a l’obra la Formació específica per les prestacions a realitzar.

Coordinació per a l’inici de la prestació del servei: Per a l’inici de la prestació del servei i per a establir la dinàmica diària de treball, recollida de personal i eines, etc. caldrà contactar amb el Sr. Israel Garcia al telèfon 695 357 594.

	
	

	C
	Pressupost màxim de licitació: L’import màxim de licitació d’aquest expedient és de 23.000,00 € (iva exclòs) segons consta al model d’oferta econòmica de l’Annex 3.

Valor estimat del contracte: El valor estimat del contracte, amb les modificacions contractuals incloses, és de 27.600,00 € (iva exclòs). 

* El valor estimat del contracte no inclou la possibilitat establerta en la clàusula 31.6 del Plec de clàusules administratives particulars de l’Acord Marc de referència relativa al 10% que no es considera modificació contractual.


	
	

	D
	Termini de presentació d’ofertes: El termini de la presentació d’ofertes finalitzarà el dia i hora que assenyali l’anunci de licitació.

EN AQUESTA LICITACIÓ NO S’ADMET LA TRAMESA D’OFERTES PER CORREU ELECTRÒNIC.
  
Documentació a presentar en les ofertes:
· Model d’oferta econòmica, segons Annex núm. 3 del present quadre de característiques.
· Amidaments de preus unitaris valorats.
· [bookmark: _GoBack]Declaració de vigència de dades de l’Acord Marc, segons Annex núm.5 del present quadre de característiques.
· Document acreditatiu de mantenir en vigor la pòlissa de responsabilitat civil aportada en l’Acord Marc (últim rebut de pagament).
· Últim rebut de pagament de l’IAE, o documentació acreditativa de trobar-se exempta l’empresa d’aquest pagament.

L’empresa adjudicatària haurà de presentar, abans de l’inici de la prestació del servei, els següents documents:
· Avaluació de riscos/Pla de seguretat o adherir-se all Pla de seguretat vigent.
· Pla de formació específic dels operaris.


	
	

	E
	Modificacions contractuals: 

Les modificacions contractuals previstes per aquest contracte basat es  regulen a l’article 204 LCSP i seran:
· Per reducció o ampliació dels amidaments facilitats. 
· Per qualsevol treball de similars característiques a les de l’objecte del contracte no previst inicialment o derivats de les actuacions a realitzar.

Segons el mateix article la modificació contractual no podrà suposar l’establiment de nous preus unitaris no previstos al contracte.

La modificació d’aquest contracte basat es podrà realitzar, segons preveu l’article 222 de la LCSP, si concorren les circumstàncies previstes en l’article 205 del mateix text legal.

Segons preveu el plec administratiu de l’acord marc: No tenen la consideració de modificacions la variació que durant l’execució correcta de la prestació es produeixi exclusivament en el nombre d’unitats realment executades sobre les que preveu el contracte, les quals es poden recollir en la liquidació, sempre que no representin un increment de la despesa superior al 10 per cent del preu del contracte”.

Cas de produir-se la modificació contractual, es procedirà de la forma següent: L’òrgan de contractació notificarà al contractista la modificació del contracte, comunicant la data d’entrada en vigor, l’objecte i el valor econòmic de la modificació. Tot seguit es signarà per ambdues parts la corresponent addenda al contracte privat, que recollirà la modificació acordada. 


	
	

	F
	Condicions especials d’execució pròpies d’aquest contracte basat: 
· Obligació establerta a l’article 217.1 LCSP de facilitar a l’òrgan contractant la documentació relativa a pagament a subcontractistes o subministradores.
· Compliment dels convenis col·lectius sectorials que siguin d’aplicació.
· Garantir que els salaris de les persones adscrites al compliment d’aquest contracte siguin iguals per als homes i les dones amb mateixa categoria professional.
· L’empresa haurà d’estar disposada a començar els treballs en el termini indicat  i prèvia confirmació del tècnic responsable de CIRE.
· L’empresa adjudicatària haurà de disposar i facilitar a CIRE un número de telèfon mòbil per coordinació dels treballs, segons preveu el plec tècnic.
· Contractació d’interns de Centres Penitenciaris, que com a mínim serà segons el percentatge ofertat en l’Acord Marc.
· Compliment de la legislació de protecció de dades de les persones a contractar.
· Substitució del personal en casos d’absència en un termini màxim de 48 hores.
· El contractista queda sotmès, en compliment d’aquest contracte basat, a la normativa nacional i de la Unió Europea sobre protecció de dades personals (Llei orgànica 3/2018, de 5 de desembre, de protecció de dades personals i garantia dels drets digitals, així com els Reglaments UE d’aplicació (Reglament 2016/679 del Parlament Europeu i del Consell sobre protecció de dades de les persones físiques pel que fa al tractament de dades personals i lliure circulació d’aquestes dades i Directiva 2002/58/CE del Parlament Europeu i del Consell relativa al tractament de les dades personals i a la protecció de la intimitat en el sector de les comunicacions electròniques).
Totes aquestes condicions especials d’execució tenen el caràcter d’obligació contractual essencial i el seu incompliment podrà ser causa de resolució del contracte.


	
	

	G
	Obligacions contractuals essencials: L’empresa adjudicatària haurà de complir amb les obligacions contractuals indicades en l’Acord Marc expedient PO SR 0003 2021.
 

	
	

	H
	ADJUDICACIÓ DEL CONTRACTE

Procediment  d’adjudicació:  Contracte de servei basat en Acord Marc.

Empreses convidades a la licitació: L’òrgan de contractació convida a participar a aquesta licitació a totes les empreses homologades en el lot núm. 4 de l’Acord Marc Exp. 0003/2021 relatiu a “Treballs de fusteria de fusta”

Criteris d’adjudicació: Els criteris d’adjudicació amb la seva corresponent ponderació que s’aplicaran en aquesta licitació són els que es descriuen en l’Annex 2 d’aquest quadre de característiques.

Composició Mesa de contractació: En aquesta contractació basada no es constituirà Mesa de contractació.

Negociació: En aquesta contractació basada no es realitzarà negociació amb les empreses licitadores.

Adjudicació i formalització: L’adjudicació i posterior formalització del contracte es farà d’acord amb l’article 221.6 de la LCSP.

L’òrgan de contractació podrà deixar sense efecte el procediment de contractació, quan concorrin circumstàncies de caràcter fàctic o jurídic que, de manera lògica i raonable, imposin la prevalença de l’interès públic a la vista de les necessitats que busca satisfer el contracte, podent igualment desistir o renunciar a la resolució de l’adjudicació per motius d’interès públic degudament motivats a l’expedient.



	I
	Qüestions tècniques:
Per a la resolucions de totes aquelles qüestions de caire tècnic o que tinguin relació amb la confecció de l’oferta sol·licitada, haureu de contactar amb el tècnic de CIRE les dades del qual es detallen seguidament:
Nom: ISRAEL GARCIA NADAL
Adreça de correu electrònic: igarcian@gencat.cat
Telèfon de contacte: 695357594


	J
	Facturació: L’empresa adjudicatària facturarà a CIRE una vegada finalitzats tots els treballs objecte del contracte basat, i als preus unitaris ofertats.

Gestió factura electrònica: Per una àgil i eficient gestió de les factures trameses electrònicament, aquestes han de complir inexcusablement els següents criteris: 
· Hauran d’ incloure necessàriament el número d’expedient. 
· No s’acceptaren factures que incloguin despeses de diferents expedients.
· L'import de la factura correspondrà precisament al total dels treballs realitzats.
Dades de facturació:
Centre de Iniciatives per a la Reinserció
Carrer Foc, 57
08038 Barcelona
NIF: Q5856204B

Per tal que pugueu complir amb les prescripcions de la Llei 25/2013, de 27 de desembre, d’impuls de la factura electrònica i creació del registre comptable de factures en el Sector Públic i amb la llei 29/2010, del 3 d’agost, de l’ús dels mitjans electrònics al sector públic de Catalunya us comuniquem que heu de trametre les factures al següent servei, ja que té la condició de Punt General d’Entrada de Factures Electròniques del sector públic de Catalunya: 

 http://www.aoc.cat/Inici/SERVEIS/Relacions-amb-la-ciutadania/e.FACT

Aquestes factures, a més dels requisits legalment establerts, han de contenir l’indicador de servei o aprovisionament que permeti la seva correcta tramitació:
0. Número d’expedient (FileReference)
0. Número de comanda (ReceiverTransactionReference)
0. Número d’albarà (DeliberyNote).
El Codi DIR de la nostra entitat és:
0. DIR3: A09006184
Per qualsevol aclariment i/o ampliació d’aquesta informació podeu consultar els següents enllaços:
http://economia.gencat.cat/ca/70_ambits_actuacio/economia_del_sector_public/tresoreria_i_pagaments
http://www.aoc.cat/Inici/SERVEIS/Relacions-amb-la-ciutadania/e.FACT-Empreses
https://ovt.gencat.cat/gsitfc/AppJava/generic/conqxsGeneric.do?webFormId=6&set-locale=ca_ES


	K
	Tractament de dades personals: L’empresa adjudicatària, respecte del tractament de les dades personals que tingui coneixement durant el compliment d’aquest contracte basat, ha de  sotmetre’s a la normativa nacional i de la Unió Europea sobre protecció de dades personals (Llei orgànica 3/2018, de 5 de desembre, de protecció de dades personals i garantia dels drets digitals, així com els Reglaments UE d’aplicació (Reglament 2016/679 del Parlament Europeu i del Consell sobre protecció de dades de les persones físiques pel que fa al tractament de dades personals i lliure circulació d’aquestes dades i Directiva 2002/58/CE del Parlament Europeu i del Consell relativa al tractament de les dades personals i a la protecció de la intimitat en el sector de les comunicacions electròniques), concretament:
· Sotmetre’s a la normativa nacional i de la Unió Europea sobre protecció de dades, sense perjudici del que estableix l’últim paràgraf de l’apartat 1 de l’article 202.
· L’obligació de l’empresa adjudicatària de presentar abans de la formalització del contracte una declaració en què posi de manifest on estaran ubicats els servidors i des d’on es prestaran els serveis associats a aquests. Igualment en el cas que pensi subcontractar la part del contracte relativa als servidors.
· Si l’empresa adjudicatària ha de realitzar contractació de persones sotmeses a mesures judicials haurà de complir amb allò establert a l’article 10 del Reglament General de Protecció de Dades que estableix “El tractament de dades personals relatives a condemnes i a infraccions penals o mesures de seguretat connexes sobre la base de l'article 6, apartat 1, només es pot dur a terme sota la supervisió de les autoritats públiques o quan ho autoritza el dret de la Unió o dels estats membres que estableix garanties adequades per als drets i les llibertats dels interessats. Únicament es pot portar un registre complet de condemnes penals sota el control de les autoritats públiques”.
· Cal implementar les mesures de seguretat adients per al tractament d’aquesta categoria de dades personals.
· Cal establir un protocol d’accés a la informació de manera que es compleixi amb el principi de minimització de dades i que el personal autoritzat al tractament hagi estat format en matèria de protecció de dades per evitar/reduir incidències.
· Tractar les dades personals a les que es tingui accés en l’execució d’aquest contracte exclusivament amb la finalitat de complir amb les obligacions nascudes del mateix contracte.
· Emmagatzemar les dades personals d’aquest contracte de manera independent respecte d’altres que tracti en la seva activitat.
· L’empresa contractista té l’obligació de comunicar a CIRE qualsevol canvi que es produeixi durant l’execució del contracte respecte de la informació continguda en la seva declaració, efectuada com a proposat adjudicatari, en la què posava de manifest on estaran ubicats els servidors i des d’on es prestaran els serveis associats als mateixos.

	L
	Resolució i rescissió dels contractes basats. Jurisdicció competent i recursos: Veure el Plec de clàusules administratives particulars de l’Acord Marc.

	
	

	M
	Incompliments contractuals i penalitats: segons es recull a l’Acord Marc en què es basa aquesta licitació. 
Els percentatges de penalització per a aquesta contractació basada seran:
     -5% per als incompliments lleus.
     -10% per als incompliments greus. 




ANNEX núm. 1

CONTRACTE BASAT EN L’ACORD MARC D’OBRES I SERVEIS PER A LA REALITZACIÓ DE TREBALLS DE MUNTATGE I DESMUNTATGE D’ESTAND A LA FIRA MUNICIPÀLIA, A LLEIDA                                        Expedient nº CB SR 0281/2023

RELACIÓ D’EINES I MAQUINÀRIA NECESSÀRIES PER LA PRESTACIÓ EL SERVEI

Les eines i/o maquinària mínimes i necessàries per la prestació del servei seran les que l’empresa adjudicatària consideri adients, i també:

· Tots els equips de protecció individual (EPI’S) per a la totalitat del personal.
· Qualsevol altre material i/o eines necessàries per realitzar les feines objecte del projecte, com ara escales o bastides.
· Els vehicles de transport necessaris per la prestació del servei, com ara camions o de transport de persones. 



ANNEX  núm.2

CONTRACTE BASAT EN L’ACORD MARC D’OBRES I SERVEIS PER A LA REALITZACIÓ DE TREBALLS DE MUNTATGE I DESMUNTATGE D’ESTAND A LA FIRA MUNICIPÀLIA, A LLEIDA                                        Expedient nº CB SR 0281/2023

CRITERIS DE VALORACIÓ A APLICAR A AQUESTA CONTRACTACIÓ DERIVADA:
CRITERIS DE VALORACIÓ A APLICAR A AQUESTA CONTRACTACIÓ BASADA.

Els criteris de valoració són els següents:
· Puntuació de l’Acord Marc ........................ Fins a 20,00 punts
· Oferta econòmica ................................... Fins a 60,00 punts
Nombre de persones a contractar .............. Fins a 10,00 punts.
(mínim 1 persona) 
· Import mensual brut ............................... Fins a 10,00 punts

Primer.- Puntuació obtinguda en l’Acord Marc. Puntuació màxima: Fins a 20,00 punts 
Aquesta puntuació s’aplicarà donant la màxima puntuació a l’empresa adjudicatària que hagi obtingut la millor puntuació en els criteris de l’Acord Marc i a la resta en aplicació de la fórmula següent:

         (20) x PiAM
Pi = ------------------------
              PMAM
On Pi és la puntuació que obté l’empresa “i”, PiAM és la puntuació obtinguda per l’empresa “i” en funció dels punts obtinguts en la licitació de l’Acord marc i PMAM és la puntuació més alta i vàlida obtinguda en l’Acord Marc.

Segon.- Proposició econòmica total. Puntuació màxima: Fins a 60,00 punts
Les ofertes es valoraran mitjançant la següent fórmula lineal, mitjançant la qual la distància de puntuació entre cadascuna de les ofertes serà proporcional respecte la distància de cadascuna d’elles sobre l’import màxim. D’aquesta manera la millor oferta obtindrà la màxima puntuació i la resta una puntuació segons la fórmula següent:  

Pv = [1-((Ov-Om)/IL)x(1/VP)]x P
   Pv: Puntuació de l’oferta a valorar.
   Ov: oferta a valorar.
   Om: Millor oferta.
   IL: Import licitació / import màxim.
 VP: Valor de ponderació
   P : Puntuació del criteri de valoració

El valor de ponderació per aquesta licitació serà de 1,60, donat que aquest criteri de valoració té 60,00 punts. 

Tercer.- Nombre de persones sotmeses a mesures judicials a contractar, en la categoria de peó. Puntuació màxima: Fins a 10,00 punts) 
Obtindrà la màxima puntuació en aquest criteri l’oferta que presenti un major nombre de persones sotmeses a mesures judicials a contractar, en la categoria de peó, durant tota la vigència del contracte (durada dels treballs a realitzar) i per sobre d’1 persona (mínim indispensable per considerar-se contracte basat en l’acord marc 0003/2021). La resta d’empreses obtindran una puntuació proporcional (a menys treballadors, menys puntuació).

Quart.- Proposició econòmica relativa a l’import MENSUAL BRUT a percebre pels treballadors a contractar sotmesos a mesures judicials. Puntuació màxima: Fins a 10,00 punts) 

Obtindrà la màxima puntuació en aquest criteri l’oferta quin import mensual brut a percebre per les persones sotmeses a mesures judicials a contractar sigui més alt, obtenint la resta d’empreses una puntuació proporcional (a menys import menys puntuació).

L’import mensual brut (o import total meritat) ofertat inclourà la part proporcional de pagues extres, però NO liquidacions, seguretat social, despeses de vestuari, etc. Si l’empresa adjudicatària, en les seves nòmines, inclou aquests conceptes els haurà de treure per realitzar aquesta oferta econòmica. Cas de realitzar-se contractacions per períodes inferiors a 1 mes, l’import mensual brut serà proporcional al nombre de dies de contracte.

CRITERIS D’ADJUDICACIÓ ADDICIONAL: En casos d’empat en les puntuacions obtingudes per les ofertes de les empreses licitadores, tindrà preferència en l’adjudicació del contracte aquella/es assenyalades en el plec de clàusules administratives, i que seran per ordre de prioritat: 

1. La proposició presentada per aquelles empreses que, al venciment del termini de presentació d’ofertes, tinguin en la seva plantilla un percentatge de treballadors amb discapacitat superior al que els imposi la normativa. Si varies empreses licitadores de les que haguessin empatat respecte de la proposició més avantatjosa acrediten tenir una relació laboral amb persones amb discapacitat en un percentatge superior al que els imposi la normativa,  tindrà preferència en l’adjudicació del contracte l’empresa licitadora que disposi del major percentatge de persones treballadores fixes amb discapacitat a la seva plantilla. 

1. La proposició presentada per aquelles empreses dedicades específicament a la promoció i inserció regulades a les lleis 44/2007, de 13 de setembre, per a la regulació del règim de les empreses d’inserció, i 27/2002, de 20 de desembre, sobre mesures legislatives per regular les empreses d’inserció sociolaboral. 

1. Respecte dels contractes relatius a prestacions de caràcter social o assistencial, la preferència en l’adjudicació dels contractes per a les proposicions presentades per entitats sense ànim de lucre, amb personalitat jurídica, sempre que la seva finalitat o activitat tingui relació directa amb l’objecte del contracte, segons resulti dels seus respectius estatuts o regles fundacionals i figurin inscrites en el corresponent registre oficial. 

En cas de persistir l’empat un cop aplicats els criteris d’adjudicació addicionals, l’adjudicació del contracte es decidirà mitjançant sorteig, que es durà a terme en acte públic, prèvia convocatòria. 

OFERTES ANORMALMENT BAIXES: 
Si únicament hi ha 1 oferta presentada aquesta es podrà considerar com anormal si l’import econòmic del contracte ofertat és un 25% inferior a l’import de licitació i la resta de criteris de valoració obtenen una puntuació igual al 100% de la puntuació possible d’aquests criteris.

Si hi ha 2 ofertes vàlides, aquestes es podran considerar com anormal si l’import econòmic del contracte ofertat és un 20% inferior a l’import de la mitjana dels imports econòmics de les ofertes i la resta de criteris de valoració obtenen una puntuació igual al 100% de la puntuació possible d’aquests criteris.

Si es presenten 3 o més ofertes, els criteris objectius en funció dels quals podria ser
A efectes de la consideració d’ofertes anormalment baixes, es tindrà en compte l’oferta considerada en el seu conjunt, i en cap cas, exclusivament el preu.  Els criteris objectius en funció dels quals podria ser considerada una oferta com anormal deriven de la relació entre les magnituds obtingudes de les variables següents que es calcularan en relació a tots els criteris d’adjudicació:
1. La mitjana aritmètica de la puntuació obtinguda per les empreses licitadores.
2. Desviació de cada una de les puntuacions obtingudes per les empreses licitadores respecte a la mitjana de les puntuacions.
3. Càlcul de la mitjana aritmètica de les desviacions obtingudes, en valor absolut, és a dir, sense tenir en compte el signe més o menys.

Podrà trobar-se una oferta incursa en valor anormal, quan la puntuació obtinguda estigui per damunt del valor que resulti de la suma de les variables 1 i 3 i que, al mateix temps és a dir de manera simultània, la seva oferta econòmica sigui inferior en un 10% o més, a la mitjana aritmètica de les ofertes econòmiques presentades.




ANNEX núm. 3

CONTRACTE BASAT EN L’ACORD MARC D’OBRES I SERVEIS PER A LA REALITZACIÓ DE TREBALLS DE MUNTATGE I DESMUNTATGE D’ESTAND A LA FIRA MUNICIPÀLIA, A LLEIDA                                        Expedient nº CB SR 0281/2023

MODEL D’OFERTA ECONÒMICA DEL CONTRACTE BASAT:

 (Nom del/de la signant)................................................................................, amb domicili al carrer de ................................................................................ de .............................., amb DNI núm. .................... en nom propi/ en nom i representació de l’empresa .................................................................................. Amb domicili al carrer ................................................................ núm. .............., amb NIF .................................., segons poders atorgats davant el notari Sr. ........................................................................................... en data ......................... amb núm. ........................; declara/en que, assabentat/s de les condicions i els requisits que s’exigeixen al Plec de clàusules particulars i als seus annexos per tal de poder ser adjudicatari dels contractes de provisió basats en l’Acord Marc d’obres i serveis (Expedient 0003/2021)

ES COMPROMET:

A prendre al meu càrrec l’encàrrec de referència, amb estricta subjecció als esmentats requisits i condicions per a les quantitats següents:


	Concepte
	TOTAL OFERTA

	Import total de l’oferta econòmica (*) 
                Import màxim de licitació: 23.000,00 € (IVA exclòs)
	

	Nombre de persones a contractar en la categoria de PEÓ subjectes a mesures judicials:
	

	Import brut mensual a percebre per les persones sotmeses a mesures judicials a contractar en la categoria de PEÓ. L’import ofertat ha d’incloure part proporcional de pagues extres, però no de finiquitos, ni seguretat social, impostos, etc. 
	

	Amb la signatura d’aquesta oferta manifesto que l’empresa que represento pot començar les feines objecte d’aquesta licitació en el termini indicat en el quadre de característiques.



*Adjuntar en full separat (i degudament signat) l’import unitari dels amidaments.



Barcelona,               d            de 2023  	

(Signatura del proposant)


ANNEX núm.4 

CONTRACTE BASAT EN L’ACORD MARC D’OBRES I SERVEIS PER A LA REALITZACIÓ DE TREBALLS DE MUNTATGE I DESMUNTATGE D’ESTAND A LA FIRA MUNICIPÀLIA, A LLEIDA                                        Expedient nº CB SR 0281/2023

FORMA DE PRESENTACIÓ DE L’OFERTA ECONÒMICA DEL CONTRACTE BASAT:

Els licitadors, per tal d’emplenar l’Annex núm.3 (Model d’oferta econòmica dels contractes basats en Acord Marc) hauran de tenir en compte les indicacions següents:

· Els licitadors hauran d’omplir obligatòriament els espais corresponents a l’import de l’oferta econòmica, nombre de persones a contractar i el sou brut a percebre per les persones a contractar. Cas de no fer-ho la seva oferta es considera incomplerta i per tant no es podrà tenir en compte.

· Les quantitats indicades en l’Annex núm.3 (i fulls adjunts, si procedeix) no poden ser objecte de modificació per part dels licitadors.

· Els imports esmentats s’han d’expressar en euros i cèntims d’euro (només 2 decimals). En el supòsit que algun licitador presenti més decimals, la mesa recalcularà els preus unitaris de l’oferta arrodonint l’import a 2 decimals i a partir d’aquests preus recalcularà els imports totals.

· En aquesta contractació basada són d’obligat compliment els camps següents:
· Import de l’oferta econòmica.
· Nombre de persones a contractar.
· Import brut mensual a percebre per les persones a contractar.
	Si no s’omplen aquests camps l’oferta quedarà totalment invalidada. 

· L’import màxim del total de l’oferta no podrà superar l’import màxim TOTAL de licitació establert.

· No s’acceptaran les ofertes que tinguin omissions, esmenes o errades que no permetin conèixer clarament allò que CIRE considera fonamental per valorar-les.

· D’altra banda, les proposicions podran ser rebutjades quan concorrin les circumstàncies determinades en l’article 84 (“rebuig de les proposicions”) del Reglament de la Llei de Contractes (RD1098/2001, de 12 d’octubre).

· Dins del total de l’oferta econòmica s’entenen incloses totes les despeses que es derivin de la prestació del servei i que siguin inherents a les prescripcions tècniques d’aquesta contractació derivada. En concret, es trobaran compreses en l’import d’adjudicació, com a mínim:
· Maquinària, bastides i estris per la prestació del servei.
· Mitjans mecànics d’elevació pels treballs en alçada.
· Trasllat i recollida dels treballadors al lloc de la prestació del servei, sigui en transport públic o privat, cas que sigui necessari.
· Totes les despeses del personal que es destini a la prestació del servei. CIRE no es farà càrrec de cap despesa de l’empresa adjudicatària vinculada a l’obligació d’aquesta de substitució de personal en casos d’absència.


ANNEX núm. 5

CONTRACTE BASAT EN L’ACORD MARC D’OBRES I SERVEIS PER A LA REALITZACIÓ DE TREBALLS DE MUNTATGE I DESMUNTATGE D’ESTAND A LA FIRA MUNICIPÀLIA, A LLEIDA                                        Expedient nº CB SR 0281/2023

DECLARACIÓ DE VIGÈNCIA DE LES DADES DECLARADES EN L’ACORD MARC I AUTORITZACIÓ AL CIRE A EFECTUAR CONSULTES AEAT, ATC I TGSS.

El Sr./a.......................................................... amb NIF o DNI/Passaport......................... com a apoderat de l’empresa............................................................, amb NIF ......................... d’acord amb l’escriptura de data ...................... atorgada davant del notari ......................................................................... amb núm.  de protocol ..................., vigent a data d’avui, declara sota la seva responsabilitat, que l’empresa a la qual representa, licitadora en l’adjudicació d’aquest contracte basat, es troba en situació d’acudir com a oferent, i a aquests efectes,

DECLARA

Que reuneix totes i cadascuna de les condicions exigides per contractar amb els diferents ens i òrgans del Sector Públic i que continuen vigents els requisits relatius a l’acreditació de la personalitat jurídica, capacitat, comptabilitat, classificació i solvència econòmica -financera, i en general tota la documentació presentada en el procés d’homologació del CIRE.

Que la representació legal de l’empresa:
          Continua sent la mateixa que la declarada en l’Acord Marc. 



Que ha sofert un canvi, i les dades del nou representant legal són:
· Nom i cognoms:
· DNI:
En aquest cas s’ha d’ajuntar l’escriptura pública de representació legal.

Que la persona de contacte a efectes de notificacions és:

La mateixa declarada en l’Acord Marc.


     Una nova persona, quines dades són:
· Nom i cognoms:
· DNI:
· Adreça electrònica:
· Telèfon mòbil:
i

AUTORITZA al CIRE a efectuar les consultes necessàries amb l’Agència Estatal d’Administració Tributària, Agència Tributària de Catalunya i amb la Tresoreria General de la Seguretat Social.

L’apoderat/da,


(Signatura de l’apoderat/da)
(lloc i data)
(Segell de l’empresa)

Foc, 57
08038 Barcelona
Tel. 93 857 40 00
cireinforma@gencat.cat
cire.gencat.cat

